Unionin tuomioistuimen määräys (kahdeksas jaosto) 18.12.2025 – [Moguchev] (i)
(Asia C‑293/25)
Ennakkoratkaisupyyntö – Unionin tuomioistuimen työjärjestyksen 99 artikla – Oikeuskäytännöstä selvästi johdettavissa oleva vastaus – Vapauden, turvallisuuden ja oikeuden alue – Oikeudellinen yhteistyö rikosasioissa – Puitepäätös 2002/584/YOS – Vapausrangaistuksen täytäntöönpanoa varten annettu eurooppalainen pidätysmääräys – 4 artiklan 6 alakohta – Eurooppalaisen pidätysmääräyksen harkinnanvarainen kieltäytymisperuste – Puitepäätös 2008/909/YOS – 8 artiklan 1 kohta – Tuomion, jolla henkilölle määrätään vapausrangaistus, tunnustaminen tuomion täytäntöönpanoa varten – 25 artikla – Tässä puitepäätöksessä säädettyjen edellytysten ja menettelyn noudattaminen siinä tapauksessa, että jäsenvaltio sitoutuu panemaan täytäntöön tuomion, jonka on antanut eurooppalaisen pidätysmääräyksen antaneen valtion tuomioistuin – Tuomion antaneen valtion suostumus siihen, että jäsenvaltio huolehtii tällaisen tuomion täytäntöönpanosta – Puitepäätöksen 2008/909 soveltaminen tunnustamismenettelyyn kyseisessä jäsenvaltiossa
Oikeudellinen yhteistyö rikosasioissa – Eurooppalaisesta pidätysmääräyksestä ja jäsenvaltioiden välisistä luovuttamismenettelyistä tehty puitepäätös – Eurooppalaisen pidätysmääräyksen harkinnanvaraiset kieltäytymisperusteet – Pidätysmääräys, joka on annettu vapaudenmenetyksen käsittävän rangaistuksen tai turvaamistoimenpiteen täytäntöönpanoa varten – Puitepäätöksen 2002/584 4 artiklan 6 alakohdassa tarkoitettu etsintäkuulutettu henkilö, joka asuu tai oleskelee täytäntöönpanojäsenvaltiossa – Pidätysmääräyksen täytäntöönpanosta kieltäytymisen edellytykset – Täytäntöönpanovaltion sitoumus panna rangaistus täytäntöön – Tuomion antaneen valtion suostumus siihen, että jäsenvaltio huolehtii tästä täytäntöönpanosta lähettämällä langettavan tuomion ja todistuksen – Puitepäätöksen 2008/909 soveltaminen tunnustamismenettelyyn ja kyseisen tuomion täytäntöönpanoon täytäntöönpanovaltiossa
(Neuvoston puitepäätöksen 2002/584 4 artiklan 6 kohta ja neuvoston puitepäätöksen 2008/090 johdanto-osan 12 perustelukappale ja 3 artiklan 1 kohta, 4 ja 5 artikla, 8 artiklan 1 kohta, 25 artikla, 26 artiklan 1 kohta ja liite I)
(ks. 42–44 kohta ja määräysosa)
Määräysosa
Vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa 27.11.2008 tehdyn neuvoston puitepäätöksen 2008/909/YOS 8 artiklan 1 kohtaa ja 25 artiklaa
on tulkittava siten, että
sen jälkeen, kun jäsenvaltion toimivaltainen viranomainen on eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn neuvoston puitepäätöksen 2002/584/YOS 4 artiklan 6 kohdassa säädettyä eurooppalaisen pidätysmääräyksen harkinnanvaraista kieltäytymisperustetta soveltaen kieltäytynyt panemasta täytäntöön toisen jäsenvaltion antamaa eurooppalaista pidätysmääräystä vapaudenmenetyksen käsittävän, tässä toisessa jäsenvaltiossa annetussa tuomiossa määrätyn rangaistuksen täytäntöönpanoa varten, menettelyä, jolla pyritään tunnustamaan kyseinen tuomio ja panemaan rangaistus täytäntöön ensimmäisessä jäsenvaltiossa sen jälkeen, kun kyseinen tuomio ja todistus on toimitettu puitepäätöksen 2008/909 4 ja 5 artiklassa säädettyjen ehtojen ja menettelyn mukaisesti, säännellään kyseisellä puitepäätöksellä.
i      Tämän asian nimi on kuvitteellinen nimi. Se ei vastaa asian minkään asianosaisen todellista nimeä.